Застраховка Автокаско – повече сигурност за Вашия автомобил\nЗастраховката „Автокаско“ се сключва за всякакви моторни превозни средства – автомобили, автобуси, специализирана техника.\nТя е по желание на собственика не е задължителна като „Гражданска отговорност“.\nПолицата е силно препоръчителна, ако колата е по-скъпа, ако от нея зависи работата или бизнеса ви, или просто искате защита от различни инциденти. „Автокаско“ е задължителна за лизингови автомобили преди няколко години беше практика лизинговите компании да работят само с един или двама застрахователи и да задължават клиентите си да сключват полици при тях. Това вече не е така и обичайно може сами да изберете застрахователя си, когато си вземете кола на изплащане.\nРазбира се, лизинговата компания може да работи с определен застраховател и да предложи сключване на полица при него с отстъпка от премията или други специални условия. Именно намалената покупка на нови коли и такива на лизинг стана причина за спад в приходите от „Автокаско“ през последните години. Друга причина за намалението е желанието на много собственици на автомобили да ограничат разходите си. Не бива да забравяме, че точно в трудни икономически времена нараства престъпността и колата ни може да пострада от кражба или обикновен вандализъм.\n(Кое е най-доброто за мен?)\n„Автокаско“ може да е с пълно или частично покритие на рисковете. Обичайно основните са пожар, природни бедствия, удар от предмети (различно е от удар с други коли), свличане на сняг и лед, щети от мълния. Към тях в зависимост от покритието се добавят вандализъм, кражба на цялата кола или нейни части, щети от катастрофа и удар, щети, нанесени докато колата е била открадната. Важно е да прочетете всички условия и описанието на покритията – след голямата градушка в София през лятото на 2014 г. някои собственици на коли с „Автокаско“ не получиха обезщетение, защото клаузите им не включваха щети от такова бедствие.\nПолезна добавка към „Каско“ е услугата „Автоасистанс“, при която може да разчитате на пътна помощ – само за България, или и за чужбина. Така ако се случи нещо с колата докато пътувате, застрахователната компания ще изпрати екип, а в зависимост от покритието може да се осигури заместващ автомобил, пари за ремонт на повредения, разходи за правна помощ, медицински транспорт, разходи за нощувки и др.\nВажно е да обърнете внимание имате ли право на обезщетение при инцидент на паркинг – например някой ви е ударил и не знаете кой е и как да търсите пари от него. Клаузите могат да включват повреда заради лош път – дупки, повреден асфалт, липсващи пътни знаци. Преди няколко години стана масова практика застрахователите да съдят общини за неподдържани местни пътища. Община Варна например плати доста обезщетения и съдебни разноски по такива дела.\nЗадължително – по всеки договор, е да прочетете всички условия по него. Някои точки препращат към Общите условия на застрахователната компания, затова прегледайте и тях. Неприятно е да плащате редовно вноските си, а когато отидете с искане за обезщетение, да откриете, че щетата не е включена в договора. Лесно и бързо може да прочетете условията и да изберете онлайн – през специализирани портали за застраховане (линк към оферти и „Каско“).\nПървоначално изборът не изглежда лесен, но след като прегледате офертите и условията на няколко компании, ще се ориентирате какво ви е необходимо. Ако не можете – винаги може да се обърнете към застрахователен брокер (линк към Брокер инс), откъдето специалисти да ви помогнат. Комисионата им се плаща от застрахователя, така че услугите им са безплатни за клиента. При отделните продукти и компании се използват различни начини за оценка на обезщетението, което може да получите, има разлики (макар и не особено големи) в изчислението на тарифата. Например – пострадалата кола може да се оценява по пазарна стойност, по актуален каталог, по преценка на експерти.\nВАРИАНТИ НА „КАСКО“\nОсвен според покритията – минимално, частично, пълно, продуктите могат да се разделят и според договорената клауза за ликвидация. Вариантите са да получите обезщетение по оценка на експерт, да отидете на ремонт в доверен сервиз на застрахователя или официалния вносител, а може и да ви се изплатят по фактура. Последното е случаят, когато сте поправили колата за ваша сметка и после застрахователят възстановява парите, разбира се, при определен лимит и отново с оценка колко струва реално поправката.\nОсвен това, в зависимост от избрания продукт, покритието може да важи както само за България, така и за чужбина. Същото е и за асистанс услугата, макар че в битката за конкуренция вече много компании го предлагат като бонус към по-пълните покрития за всички държави – членки на системата „Зелена карта“ .\nЗащо струва толкова ?\nПри „Автокаско“ цената се изчислява по т. нар. тарифно число – обичайно е около 4 до 5%, може да е и по-ниско в зависимост от покритията и вида на превозното средство. Тарифното число е процент от стойността на колата – колкото по-нова и скъпа, толкова повече струва полицата. Както и при други видове полици се предлага разсрочено плащане, като това не оскъпява сериозно премията. Претърпени по ваша вина произшествия и нарушения на правилата на пътя може да повишат цената, а ако сте редовен клиент и нямате такива – застрахователят да я понижи. Не се опитвайте да лъжете – може да се приеме за застрахователна измама и да ви откажат плащане на обезщетение. Вярно, няма обща достъпна система за глоби и нарушения, но нямате гаранция, че компаниите не си обменят данни.\nСлед като изберете офертата, трябва д апредоставите копие от свидетелството за регистрация на МПС, т.е. талона. Ако сте пръв собственик и автомобилът е купен от официалния вносител на марката, трябва да добавите копие от фактурата за закупуване и копие от талона.\nПри сключване на застраховка и по време на срока на нейното действие е необходимо автомобилът да бъде технически изправен, което се доказва с талон за технически преглед. При настъпване на застрахователно събитие застрахователите проверяват валидността на талона за технически преглед, така че трябва да минавате веднъж в годината, както е задължително и по закон. Повечето компании ще искат да имате и аларма на колата, за по-скъпите се прави и предварителен оглед.\nКак и кога ще ми изплатят обезщетение?\nВеднага след кражба или инцидент се свържете с КАТ и със застрахователя. При по-леките катастрофи може подпишете двустранен протокол и без КАТ. За удобство и информация може да се обърнете към брокера, от който сте купили полицата. Коректните брокери помагат за подаване на претенция и получаване на обезщетение. Условията за завеждане на претенции са описани в договора. По закон те се отправят писмено. От застрахователната компания може да поискат и други допълнителни документи и доказателства. До 15 дни след като ги пратите трябва или да ви платят, или да откажат мотивирано. Ако не предоставите всички поискани доказателства, произнасянето дали да се плати е до шест месеца след завеждането на претенцията. Застрахователят няма право да ви иска лична информация, с която няма как да разполагате, както и излишни документи с цел да забави плащането.\nВ случай на повреда вероятно ще се наложи да представите автомобила си за оглед и описание на щетите. Обезщетението зависи от вида на полицата – застрахователят може да изплати фактурата от ремонта или да насочи към свой доверен сервиз, с който има договор. Възможно е размерът на понесените от вас загуби да бъдат определени и чрез експертна оценка.\nАко става въпрос за тотална щета - увреждане, при което разходите за евентуалния ремонт са над 70 на сто от цената на автомобила, ще трябва да прекратите регистрацията на моторното превозно средство, преди да получите парите си.\nПо правило, освен ако застрахователят не изиска допълнителна информация,необходимите документи за завеждане на щети включват:\n- застрахователната полица, включително всички издадени добавъци и приложения към нея;\n- свидетелство за правоуправление на водача, управлявал МПС при настъпването на застрахователно събитие;\n- попълнено заявление за изплащане на застрахователно обезщетение;\n- оригинален документ, доказващ настъпилото събитие (двустранен констативен протокол, служебна бележка и др).\nДокато европейските застрахователи се жалват, че Брюксел отмени практиката цената на застраховката да зависи от пола, американците имат друго оплакване. При покупка на Автокаско и Гражданска Отговорност, компаниите все по-често изискват да се запознаят с... кредитното им досие.\nМнозина се възмутиха от това надничане в личните им финанси, но поне засега съдът отказва да забрани спорната практика. Затова за всеки случай, ако имате авотмобил, плащайте вноските по ипотеката си навреме.\nДруга новост е, че с напредването на технологиите компаниите търсят нови начини да предложат на всеки застраховка „по мярка”. Някой ден и на нашия пазар можем да очакваме полици „на парче” – плащаш само за времето, в което си ползвал автомобила, и то в зависимост от натовареността на трафика по това време и безопасността на квартала, в който караш. Засега обаче тези продукти не са навлезли в България, нито при Автокаско, нито при Гражданска Отговорност.\nВ кои случаи Застраховка Автокаско ме обезщетява?\nЗастраховка Автокаско обезщетява Вашия автомобил в случаи на увреждане, кражба, пътно транспортно произшествие или тотална щета, вследствие на покритите по полицата и поетите от Вас рискове в застрахователния договор.\nВече имам Застраховка Гражданска Отговорност, защо трябва да сключа Застраховка Автокаско?\nЗастраховка Автокаско осигурява обезщетение на собственика или водача на автомобила, за който е сключена застраховка, независимо чия е вината. Застраховка Автокаско е вид застраховка, която не е задължителна по закон.\nВажи ли Застраховка Автокаско извън страната?\nЗастраховка Автокаско е валидна не само на територията на Република България, но и извън страната.\nПо какъв начин се определя на каква сума се застрахова моят автомобил?\nПри застраховка Автокаско, поради различните методи и политики, оценката на Вашия автомобил се определя различно за всяка една застрахователна компания.\nЦената на Вашата Застраховка Автокаско може да зависи от много фактори, например: вида на МПС, година на производство и др.\n•\tСвидетелство за управление на водача\n•\tСвидетелство за регистрация на МПС\n•\tТалон за годишен технически преглед\n•\tПолица и документи за платени вноски по Застраховка Автокаско\n•\tДокумент за маркировка\nПред дома ми са ми "драснали" колата. Какъв е редът за завеждане на щетата?\nПри Щети на паркиннг е необходимо да ги обявите в Застрахователната компания, към която е Каското на вашия автомобил до 3 работни дни и да попълните заявление за щета по образец (кога е настъпило събитието, да опише увреденото/ откраднато имущество и т.н.). Ако компанията разполага с Мобилни групи, е най-подходящо да позвъните на тях, като те ще ви насочат за последващите действия или при необходимост ще ви посетят на място. Телефоните за обявяване на щета са изписани на самата полица по Каско. Освен на компанията, винаги при щети е добре да позвъните и на номер 112 за регистриране на щетата и да поискате входящ номер. Също така ако компанията изисква, е необходимо издаване на служебна бележка от КАТ. При регистриране на щетата е необходимо да предоставите следните документи - полица Каско оригинал, талон на МПС, талон за годишен технически преглед, шофьорска книжка на водача на МПС в момента на възникване на събитието, други документи, които удостоверяват наличието на застрахователно събитие.\nЗдравейте! Интересува ме къде мога коректно да разбера какви са офертите за всички застрахователни компании относно Пълно Автокаско, като се има предвид че ще си правя заедно Каско и Гражданска отговорност и би трябвало да има някакви отстъпки. Където и да отида ми казват поотделно за всяка компания цени и след третата компания на човек му става неудобно да пита повече. Искам пълна информация за всички, за да мога да сравня и преценя.\nНа нашия сайт можете да направите запитване за Автокаско от формата на www.zastrahovamse.com/avtokasko или свързвайки се с нас по телефона. За изготвянето на оферти ще е необходима по-подробна информация за автомобила и/или копие на големия талон, което е достатъчно да ни изпратите по e-mail. Ако ви е необходима и Гражданска отговорност, по-изгоден вариант в повечето случаи е двете застраховки да се сключат в една и съща компания, защото се ползват допълнителни отстъпки. Ние ще изготвим комбинирани оферти за Каско и Гражданска отговорност за всяка компания. Ще уточним предпочитаните от вас условия: застрахователни компании, застрахователна стойност, начин на плащане, покрития, начин на обезщетение при щети, териториална валидност и др. Ще се съобразим максимално с вашите изисквания и ще получите оферта с най-изгодните цени и подробна информация. Освен всички отстъпки, на които имате право от застрахователните компании, към крайните цени ще ползвате и наша допълнителна отстъпка като наш онлайн клиент. След като сравните и разгледате офертите и изберете една от тях, е достатъчно да ни потвърдите издаване по и e-mail или телефон. Ще изготвим документите и ще ви ги доставим до удобен за вас адрес по куриер с безплатна доставка.\nОбезщетяват ли се "спукани гуми" вследствие вандализъм?\nПри застраховка "Автокаско" при повечето компании, когато има ПТП с автомобила и са представени валидни документи на застрахователя (протокол от КАТ и т.н.), стойността на гумите се покрива и се изплаща обезщетение и за тях. Ако гумите са много стари и изхабени, и са възможна причина за настъпването на ПТП, тогава застрахователят може да откаже да изплати обезщетение. Вандализъм само на гуми, без други видими щети по автомобила, не се покрива от застрахователите, поради идеята, че и собственикът може да среже гумите на автомобила си и след това да търси обезщетение.\nОткрадаха ми катализатора от колата.Ще го призная ли от Бул Инс за щета? Имам заведено защвление за кражба в полицията. Колата има Автокаско на вноски,като към момента е платена 1-вата вноска.\nВ Общите условия на Вашата полица по Каско са описани какви са покритията и при какви обстоятелства компанията изплаща обезщетение. При повечето компании кражбата на катализатор, както и на други отделни части на автомобила, не се покрива. Тъй като в практиката има случаи на злоупотреби от страна на собствениците и не може да се докаже кражбата, компаниите не изплащат обезщетение или изплащат символично обезщетение. Конкретно във Вашия случай дали ще получите обезщетение, зависи от това дали кражбата на отделна част се включва в покритието и е по решение на самата компания.\nЗастраховател отказва да плати откраднат катализатор!!!\nВ Общите условия на полиците по "Каско" при повечето компании е описано, че кражбата на отделни части на автомобила не се покрива и съответно не се изплаща обезщетение, включително и за катализаторите. Доводът на застрахователите е, че не може да се докаже дали наистина е откраднат, тъй като в практиката има и много случаи на злоупотреби от страна на собствениците. При установена кражба на катализатор трябва да се свържете с мобилните групи на компанията и полицията, от където издават съответните документи. След това е необходимо да бъдат представени на застрахователя. Някои компании изплащат символични обезщетения на застрахованите повече като признание, че са техни клиенти, а други компании не изплащат обезщетения, позовавайки се на Общите условия.\nПри кражба на кола,застраховател отказва да поеме отговорност по щета,позовавайки се на Общи условия.Аз считам,че след като притежавам полица Пълно каско,протокол без констатирани липси и предписания и платена пълна застрахователна премия,то Полицата е решаваща.Моля,кажете ми дали греша?\nВ Общите условия по застраховка "Каско" е описано каква е отговорността на застрахователната компания при евентуално събитие и кои са включените и изключените рискове. За да Ви откаже изплащане на обезщетение, компанията се позовава на конкретна точка от Общите условия. Ако събитието, което е настъпило, не се включва в покрието и е изключен риск, е възможно да се откаже обезщетение. Например при Кражба на МПС, ако заедно с него, са откраднати и намиращите се в него задължителни и изискуеми документи (полица, голям или малък талон), е напълно възможно да се откаже изплащане на обезщетение, ако това обстоятелство е описано в Общите условия като изключен риск.\nIskam da popitam da li moga da zastrahovam kolata si s pulno avto kasko ,samo za 1 mesec,poneje jiveja v 4ujbina, Kolata e s BG. nomera.\nКакто при "Гражданска отговорност", така и при "Автокаско" премията може да бъде разсрочена най-често на 2 или 4 вноски (по-рядко на 3 вноски и само при някои компании). Има застрахователи, при които покритието по застраховка "Автокаско" е валидно и при събития в чужбина. Ако сте сключили полицата на вноски, за да бъде заведена и изплатена щета по автомобила, компаниите изискват заплащането на всички оставащи и неплатени вноски до края на срока по полицата.\nЗдравейте. Имам сключена гражданска отговорност и каско. Друг автомобил ми отнема предимство при неправилна маневра, в следствие на което аз се удрям в бордюр. Другия автомобил е непокътнат, а моя със спукана гума, охлузена броня и т.н. При посещение на КАТ, служителите ни посъветваха да си напишем двустранен протокол, тъй като щетите са само материални, което и направихме. Въпросът ми е дали гражданската на другия шофьор или моето каско ( няма значение кое от двете) ще признаят протокола, понеже дочух, че при спукана гума го водят като "колата не е в движение" което е едно от условията за попълване на този протокол. И ако ми откажат протокола какво мога да направя така че да го признаят?\nЗдравейте! Имате право да търсите обезщетение и по двете застраховки. Съветваме Ви да прочетете внимателно Общите условия по Вашата полица "Автокаско". Възможно е обстоятелствата, при които е станало произшествието, да са изключен риск от покритието. В "Общите условия" компаниите изчерпателно изброяват при какви обстоятелства не се изплаща обезщетение. По "Гражданската отговорност" можете директно да се обърнете към застрахователя на виновния водач като представите съответните изискуеми документи. Ако двустранният протокол е попълнен правилно, подписан е от двете страни и има входящ номер от контролните органи, компанията не би трябвало да има основание да Ви откаже изплащане на обезщетение.\nЗдравейте, Имам действаща застраховка Автокаско в Булстрад и наскоро открих две щети на новата ми кола Дачия Дъстър /няма и година още/ направени на паркинг и я заведох на оглед в центъра за огледи в Горубляне, но засега ми е отказано изплащането на щети с мотива, че не били по едно и също време. В полицата има включена клауза за щети причинени в паркирано състояние от друго МПС. Моля дайте съвет как да се боря с Булстрат. Благодаря,\nЗдравейте! В Общите условия по полицата са описани какви действия е необходимо да предприемете при определено събитие и щети по автомобила. Обикновено при щети на паркинг компаниите изискват да уведомите мобилните групи, които пристигат на мястото на инцидента или Ви дават съответните указания. Компаниите фиксират срок, в който може да завеждате щети, обикновено е между 3 и 5 дни от датата на събитието (зависи от компанията и конкретното събитие). Съветваме Ви да прочетете внимателно Общите условия и да поискате уточнение на коя точка от Общите условия се позовава компанията при отказа за изплащане на обезщетение.\nКолата ми беше ударена на паркинг в паркирано положение. Не бях там. Обадих се на застрахователя. Снимаха колата. Сега отказват да платят под предлог, че щетата не е станала в паркирано състояние. Само предната броня е леко охлузена. Към кого да се обърна?\nЗдравейте! Съветваме ви да се запознаете добре с Общите условия по застраховката и да проверите дали щети на паркинг се покриват и при какви условия. Можете да поискате обяснение от компанията по коя точка от Общите условия са се позовали, за да откажат обезщетение.\nЗдравейте! Кои застрахователни компании са по-платежоспособни за "Автокаско" на влекач? Ровейки се из форумите не намирам конкретна информация.\nЗдравейте! Оценката на леките автомобили при "Автокаско" се извършва на база автомобилни каталози. При по-специфичните автомобили и влекачи, какъвто е Вашият, тъй като липсват в тези каталози, се правят специални запитвания към застрахователните компании, които изискват представяне на Голям талон, за да потвърдят крайна цена. Конкретна компания не можем да Ви препоръчаме, тъй като клиентската удовлетвореност от една или друга компания е различна. Можем да Ви посъветваме да се запознаете подробно с Общите условия на всяка компания, за да прецените при евентуално събитие какви са покритите и изключените рискове.\nкой застраховател прави каско на 3 вноски\nЗдравейте! Повечето застрахователни компании предлагат разсрочване на премията на 3 вноски при "Автокаско". При разсрочване има оскъпяване и крайната цена е по-висока в сравнение с еднократно заплатената премия. При евентуално събитие и завеждане на щета, застрахователните компании изискват заплащане на всички неплатени вноски по полицата.\nЗдравейте, Днес сутринта претърпях инцидент. Бях засечен от автомобил и преминах през висок бордюр (кръгово) и се получиха материални щети на автомобила ми- гума, джанта и щети по окачването. Поради наличието на нетоложен ангажимент сутринта, оставих колата си на паркинг и продължих на работа, като не съм звънял на КАТ. Какво е необходимо за завеждане на щета? Застрахован съм с Пълно Автокаско към ЗД „ОЛИМПИК”. Благодаря Ви предварително\nЗдравейте! В случая можете да заведете щети по "Гражданската отговорност" на другия водач и по Вашата полица "Автокаско". При ПТП с двама участници и само с материални щети, се попълва Двустранен констативен протокол, който трябва да бъде подписан и от двамата водачи и виновният да се признава за такъв. Протоколът трябва да се състави в момента на произшествието и да се позвъни на контролните органи, от които се получава входящ номер, под който се завежда в регистрите. В срок до 7 дни от събитието е необходимо да уведомите компанията на виновния водач и да представите изискуемите документи. За да заведете щета по полицата "Автокаско" е необходимо да се свържете директно с представители на застрахователя. Обикновено всички компании имат срок, в който изискват да ги уведомите и да представите съответните документи за изплащане на обезщетение по конкретната полица.\nКолко е срока за изплащане на застраховката при кражба на автомобил от застрахователните компании в България?\nЗдравейте! Обезщетението при Кражба на автомобил се изплаща от застрахователните компании след прекратяване на следствието или спиране на наказателното производство и след представяне на постановление от прокуратурата и други документи. Сроковете и изискуемите документи са определени в Общите условия по Автокаско на всяка компания.\nЗдравейте, имам полица каско платено еднократно, ЗС на автомобила е 13000лв., заведох щетата по полицата, някои бе ударил дясното огледало на автомобила които е паркиран на сл.паркинг, щетите не са кои знае колко фатални но е пукната пласмасата на мигача на огледалото. Сумата която са ми превели по щетат направо ме вбеси 33.56лв., при условие, че огледалото за джипа ми струва 500лв.Възможно ли е такова смешно обещетение, какво да направя и да подам ли жалба относно преведената сума.Благодаря\nЗдравейте! Възможни са различни отговори на този въпрос - възможно е вече да сте имал заведена щета по Каското и остатъчната стойност по ЗС да НЕ Е 13 000 лв. В такива случаи се заплаща пропорционално обезщетение на база зс/ остатъчна зс. Възможно е и да сте имал "висящи" плащания (вноски), които не сте заплатил и застрахователят ги е удържал от обезщетението и са останали тези 33.56 лева. Възможно е полицата да е сключена със самоучастие и отново от обезщетението да е приспаднато това самоучастие. Съветвам ви да се запознаете с условията, при които е сключено Каското.\nЗдравейте, Имам застраховка пълно автокаско в Уника. При ПТП по независещи от мен причини имам щета пукната задна броня и подбит калник. Застрахователят признава щетата, предприел е смяна на калника и бронята, но отказва да плати боядисването (материал + труд) на бронята с мотив, че има старо надраскване на бронята в здравата част, което не е резултат на настоящото ПТП. Има ли основание за този отказ и на каква логика?!?! Поздрави Попова\nЗдравейте! При сключването на полицата и първоначалния оглед на автомобила, експертите от "Уника" са установили надраскване на бронята и са го записали като неотстранена щета. За да бъде отстранена тази щета, е необходимо пребоядисване на въпросния детайл. Единият вариант е да преминете през сервиз, да заплатите за това пребоядисване и след повторен оглед Застрахователят да обнови първоначалната информация. Тогава при щета Застрахователят е длъжен да Ви изплати пълната сума, при условие, че всички условия и изисквания, които налага, са изпълнени. Вторият вариант е да не предприемате действия за отстраняване на щетата и при събитие, както е във Вашия случай, Застрахователят ще изплати новите щети и ще изключи тези, които са настъпили по-рано - надраскването на бронята. В Общите условия по застраховката са описани всички случаи, при които застрахователят има право да откаже изплащане на обезщетение, по-конкретно в т. 6.5.5 е описан този отказ: "всички заявени щети, които са настъпили по друго време или при други обстоятелства".\nКакъв е срокът за изплащане на обещетение след като щетата е минала експертен съвет? (става въпрос за кражба) Към кои институции мога да подам жалби?\nЗдравейте, Съветваме ви първо да се обърнете лично към застрахователната компания за повече информация относно процеса на развитие на щетата ви. Принципно при Кражба минават поне 2-3 месеца от установяването й, по време на които е възможно колата да бъде намерена от полицията. Стандартно застрахователното обезщетение се изплаща след прекратяване на следствието или спиране на наказателното производство при условията на чл. 244 от НПК. Ако наистина вече е минал този период и имате служебна бележка за преустановяване на търсенето, то срокът за изплащане е 15-дневен. Ако желаете да пристъпите към подаване на жалби, можете да се обърнете към Комисията за финансов надзор.\nЗдравейте бих искала да попитам,какво трябва да предприема, тъй като не успях да заведа щета на затрахованарта ми кола в срока от 5 дни, тъй като бях извън страната. Ваши колеги ми казаха да подам декларация, но не съм наясно как трябва да изглежда тя. Благодаря предварително.\nЗдравейте, Повечето компании имат изисквания към застрахования при събитие и щети по автомобила, да се обадите и да ги уведомите. Срокът за уведомяване зависи от конкретното обстоятелство. Най-често при кражба, грабеж, пожар, изискването е да ги уведомите до няколко часа. При ПТП или щети на паркинг е необходимо да се обадите на мобилните групи, на Асистанс центъра, на конкретните национални телефони на съответната компания или посочените в полицата Ви за регистриране на щетата. В зависимост от щетата, компаниите изискват и представянето на определени документи - Протокол за ПТП, Двустранен констативен протокол, Служебни бележки от МВР, от Противопожарна служба и други институции. Декларацията е документ, който се изисква при завеждането на щети в компанията и в него се описват обстоятелствата, при които се е случило събитието. Съветваме Ви да прочетете внимателно Общите условия по Вашата полица, да се запознаете подробно с изискванията и да се консултирате с представители на компанията.\nЗдравейте! Днес пред блока забелязах, че колата ми е била надраскана. Бързах за полет и нямаше как да заведа щета. Като се върна обратно в България, застраховката ми ще бъде изтекла. Същевременно ще подновя застраховката си при същата компания. Интересувам се какво бихте ме посъветвали да направя? Бих могъл да декларирам щетата сега и да посетя някой от центровете за завеждане на щети при изтекло каско или да заведа щетата след изтичането, имайки предвид, че сключа застраховката със същата компания. Благодаря предварително!\nЗдравейте, Съветваме Ви Вие или Ваш близък да се обадите на съответните телефони, които са посочени във Вашата полица, да уведомите представители на застрахователната компания и във възможно най-кратък срок да опишете щетата - къде е бил паркиран автомобилът, какви са щетите, кога сте ги установили и т.н. Възможно е от компанията да Ви изискват и снимков материал. Всяка застрахователна компания е строго индивидуална по реда, в който се завеждат щети, но веднъж регистрирана в компанията, колата може да бъде закарана за оглед и по-късно. В конкретния случай, ако Вие нямате възможност, желателно е да изпратите Ваш близък да закара и представи автомобила за заснемане в офис или ликвидационен център на компанията за завеждане на щети. Във всеки случай е необходимо да сте уведомили застрахователя във възможно най-кратък срок и да получите указания от представители на компанията какво е необходимо да предприемете като действия и в какви срокове при завеждането на щета и подновяването на полицата.\nЗдр моят случай е следния. След автомивка забеляззах че имам деруги от едната стр на колата.На следващият ден си пуснах док във фирмата, от там ме попитаха само дали имам номер от КАТ и аз казах Не , туй като нямам ПТП с др автомобил.Попитах дали е проблем това и те ми казаха че не е . След няколко дни получих писмо с Отказ да платят щетата тъй като нямам номер от КАТ. Пуснах жалба , пак ми отказаха поради същата причина. Кажете ми какво др мога да направя?\nЗдравейте! В случаите, когато щетите по автомобила са леки, при увредени до един-два детайла, например при самокатастрофиране, маневра и т.н. и въпреки че са без участието на друго МПС, е необходимо да уведомите КАТ на номер 112. От там получавате и входящ номер, под който се завежда съответната щета. След това следва да уведомите и застрахователната компания, където при завеждането на щетата не се изисква документ от КАТ, а входящият номер. Можете да опишете щетите и като щети на паркинг, т.е., че сте намерили колата си надраскана. В този случай отново се изисква да уведомите първо КАТ и да получите системен номер и след това и застрахователя. При повече на брой увредени детайла е възможно при завеждане на щетата, компанията да поиска и Служебна бележка, издадена от съответното РПУ, удостоверяваща събитието. Ако сте описали, че щетата е по немарливост от автомивката, за съжаление това не е застрахователно събитие и наистина е възможно застрахователят да има основание да откаже изплащане на обезщетение.\nИмам щета - пукнато предно стъкло на Пежо 407/с датчици/.Оценката която ми направиха 170 лв. не ме удоволетворява.Какво да направя ?\nЗдравейте! Можем да Ви посъветваме да се обърнете директно към застрахователя и да подадете жалба за преразглеждане на щетата и обяснение за размера на изплатеното обезщетение.\nЗдравейте, Откраднаха ми предния регистрационен номер на автомобила. Той е лизингов и има застраховка автокаско. Въпроса ми е, тази застраховка включва ли такъв вид щета или разходите ще са за моя сметка? Благодаря предварително!\nЗдравейте! За съжаление кражбата на отделна част или детайл по автомобила не се покрива според Общите условия. Обезщетяват се единствено щети по МПС в резултат на кражба, но не и стойността на липсващите части. Можем да Ви посъветваме първо да се запознаете подробно с Общите условия по застраховката, в които е описано при какви случаи компанията не носи отговорност и не изплаща обезщетение. След това може да се обърнете директно към представители на компанията за съдействие и потвърждение дали можете да заведете щетата и какви документи е необходимо да предоставите.\nМога ли да заведа щета по автокаско ако колата не е на мое име.Щетата е на паркинг?\nЗдравейте! Можете да заведете щетата и Вие, дори и застраховката да не е на Ваше име и ако не сте Вие собственикът по талон. Необходимо е да подадете уведомление за настъпила щета в ликвидационен център на съответната компания, като преди това е следвало да сте спазили съответните изискуеми срокове за уведомяване. При завеждането на щетата следва да представите всички необходими документи - полицата, сметки за платени вноски (ако е сключена при разсрочено плащане), регистрационен талон на автомобила, талон за технически преглед, шофьорска книжка на водача и контролен талон, Двустранен протокол, протокол за ПТП или Служебна бележка от компетентните органи, в зависимост от събитието. При обезщетение на база експертна оценка е необходимо да се посочи банковата сметка на собственика по талон и полица. Ако банковата сметка е на името на друго лице, то тогава Застрахователят ще изиска писмена декларация от собственика, че той е съгласен да се изплати обезщетението по чужда банкова сметка.\nЗдравейте, имаме пълно каско на автомобила. Откраднаха ни катализатора, в този случай, застрахователя трябва ли да ни заплати обезщетение?\nЗдравейте! В Общите условия на полиците по Автокаско при повечето компании е описано, че кражбата на отделни части на автомобила не се покрива и съответно не се изплаща обезщетение, включително и за катализаторите. Доводът на застрахователите е, че не може да се докаже дали наистина е откраднат, тъй като в практиката има и много случаи на злоупотреби от страна на собствениците. При установена кражба на катализатор трябва да се свържете с мобилните групи на компанията и полицията, от където издават съответните документи. След това е необходимо да бъдат представени на застрахователя. Някои компании изплащат символични обезщетения на застрахованите повече като признание, че са техни клиенти, а други компании не изплащат обезщетения, позовавайки се на Общите условия.\nЗдравейте, спука ми се челното стъкло на автомобила, имам пълно авто каско към Булстрад, интересува ме колко процента поема застрахователя от цената на стъклото, благодаря предварително.\nЗдравейте! Ако стъклото е спукано при застрахователно събитие, покрито по условията по вашата полица, можете да заведете щетата и да очаквате обезщетение от компанията. Конкретният размер на обезщетението се определя от експертите на компанията по техни собствени методологии (експертна оценка).\nЗдравейте, Откъде мога да изтегля заявление за изплащане на застрахователно обезщетение-застраховката е към Булстрад\nЗдравейте, Заявлението за изплащане на застрахователно обезщетение може да се попълни и подаде само в представителство на компанията Булстрад. Уведомлението за настъпила щета се подава в ликвидационен център на компанията. Ако населеното Ви място е по-малко и няма такъв център, заявлението може да се подаде в представителство на компанията - в офис или агенция на Булстрад. В заявлението се описват какви са щетите по автомобила, при какви обстоятелства са се случили и се извършва оглед от представители на компанията. Необходимо е, при завеждането на щетите, да сте спазили съответния изискуем срок за уведомление и да предоставите всички изискуеми от компанията документи - застрахователната полица, сметки за платени вноски (при разсрочено плащане), регистрационен талон на автомобила, талон за технически преглед, Свидетелство за правоуправление на МПС и контролен талон, Двустранен протокол, протокол за ПТП от КАТ или Служебна бележка от компетентните органи, в зависимост от събитието.\nЗдравейте, Имам пълна застраховка на колата си в "Булстрад" която включва и ремонт в сервиз. Вследствие на градушката има 2-3 вдлъбнатини по предния капак и 10-12 по тавана на колата. Има ли смисъл за такава щета да се обръщам към застрахователите или всичко ще бъде напразно? Николов\nЗдравейте, Градушката е покрит риск по Вашата полица, когато е сключено "Пълно Автокаско" и имате право да получите обезщетение. Необходимо е в 3-дневен срок от датата на събитието, да позвъните на мобилните групи и/или на номер 0800 11111, за да регистрирате събитието пред застрахователя и да получите инструкции за последващи мерки и действия. Щетите можете да регистрирате и в ликвидационен център на компанията Булстрад, където в последствие ще е необходимо да преминете и оглед на автомобила. За да Ви се изплати обезщетение, ще е необходимо да представите всички изискуеми документи - застрахователната полица, сметки за платени вноски (при разсрочено плащане), регистрационен талон на автомобила, талон за технически преглед, Свидетелство за правоуправление на МПС и контролен талон. Обикновено при природни бедствия се изисква да се уведоми и КАТ на номер 112, както и Служебна бележка от Хидрометрична станция. Но в този случай, когато градушката е масово явление, няма да Ви изискват такова действие и този документ, достатъчно е да сте уведомили застрахователя в изискуемия срок и след това да заведете щетите.\nПокриват ли се нанесените ми щети при градушка,цялата ми кола е на вдлъбнитини\nЗдравейте, Ако имате сключена застраховка "Пълно Автокаско", имате право да получите обезщетение, тъй като градушката е покрит риск по Вашата полица. Необходимо е да позвъните на телефонните номера, посочени в полицата, на мобилните групи или на съответните номера на кол-центъра или центъра за обслужване на клиенти на компанията, за да регистрирате събитието пред застрахователя и да получите инструкции за последващи мерки и действия. При повечето компании срокът за уведомяване и регистриране на щети е до 3 дни от датата на събитието. Щетите можете да регистрирате и в ликвидационен център на компанията, където в последствие ще е необходимо да преминете и оглед на автомобила. За да Ви се изплати обезщетение, ще е необходимо да представите всички изискуеми документи - застрахователната полица, сметки за платени вноски (при разсрочено плащане), регистрационен талон на автомобила, талон за технически преглед, Свидетелство за правоуправление на МПС и контролен талон. Обикновено при природни бедствия се изисква да се уведоми и КАТ на номер 112, както и Служебна бележка от Хидрометрична станция. Но в този случай, когато градушката е масово явление, няма да Ви изискват такова действие и този документ, достатъчно е да сте уведомили застрахователя в изискуемия срок и след това да заведете щетите.\nДо колко време трябва да се направи оглед и да се направят снимки на автомобила ако е повреден при природно бедствие.\nЗдравейте, При повечето компании срокът за уведомяване и регистриране на щети е до 3 дни от датата на събитието. Щетите можете да регистрирате и в ликвидационен център на компанията, където в последствие ще е необходимо да преминете и оглед на автомобила. Във връзка с щетите от градушката, тъй като има много засегнати автомобили, застрахователните компании удължиха стандартния срок за уведомяване с между 10 и 30 дни от датата на събитието, като срокът е различен в зависимост от компанията. За улеснение на клиентите компаниите удължиха и работното време на центровете за завеждане на щети. Съветваме Ви да се обърнете директно към Вашия застраховател за по-подробна информация и указания. За да Ви се изплати обезщетение, ще е необходимо да представите всички изискуеми документи - застрахователната полица, сметки за платени вноски (при разсрочено плащане), регистрационен талон на автомобила, талон за технически преглед, Свидетелство за правоуправление на МПС и контролен талон. Обикновено при природни бедствия се изисква да се уведоми и КАТ на номер 112, както и Служебна бележка от Хидрометрична станция. Но в този случай, когато градушката е масово явление, няма да Ви изискват такова действие и този документ, достатъчно е да сте уведомили застрахователя в изискуемия срок и след това да заведете щетите.\nЗдравейте, откраднаха ми катализатора на колата. Мога ли да претендирам за обезщетение? Имам сключено Пълно Автокаско към Бул Инс.\nЗдравейте, В Общите условия на полиците по "Каско" при повечето компании е описано, че кражбата на отделни части на автомобила не се покрива и съответно не се изплаща обезщетение, включително и за катализаторите. Доводът на застрахователите е, че не може да се докаже дали наистина е откраднат, тъй като в практиката има и много случаи на злоупотреби от страна на собствениците. При установена кражба на катализатор трябва да се свържете с мобилните групи на компанията и полицията, от където издават съответните документи. След това е необходимо да бъдат представени на застрахователя. Някои компании изплащат символични обезщетения на застрахованите повече като признание, че са техни клиенти, а други компании не изплащат обезщетения, позовавайки се на Общите условия.\nЗдравейте! Колато ми е потрушена след градушка! Има пълно автокаско и е на лизинг с изрядни документи? Ще покрие ли всички щети, понеже са по цялата кола( счупени прозорци и дупки по цялата дължина) Благодаря!\nЗдравейте, Тъй като това са договорни взаимоотношения между Вас и лизингодателя, Ви съветваме да прегледате договора за лизинг, както и Общите условия на съответната лизингова компания за извършване на ремонт на автомобил. В лизинговия договор и Общите условия са описани всички права и задължения на страните, както и отговорността и действията на всяка страна при конкретни обстоятелства. Можем да Ви посъветваме да прочетете внимателно всички клаузи и да се обърнете директно към лизинговата компания, за да заявите претенцията си за извършване на ремонт на автомобила.\nАвтомобилът на съпруга ми бе закаран за отстраняване на щета/ с Каско е/ в посочен от застрахователя сервиз. При вчерашната градушка колата е била/ видимо и по обяснения на работещите там/ на двора,тъкмо разглобена. Съответно сега е с начупени прозорци,бомбандирана навсякъде с градушка като яйце,набита. Как да я закараме на застрахователя за опис на новата щета като тя е разглобена в двора на сервиза ? Има ли вариант мобилна група да дойде и да я опише за да се заведе новата щета? Не си вдигат и телефоните застрахователите..... Моля,помогнете с напътствие какво е редно да направим.\nЗдравейте, В този случай, когато градушката е явление с масов характер и тъй като има много засегнати и повредени автомобили и имущество, връзката със застрахователните компании разбираемо е затруднена. Всички застрахователни компании удължиха изискуемите срокове за уведомление при щета и заявяване на претенции за изплащане на обезщетение. Повечето компании ще работят с удължено и извънредно работно време, за да могат да обслужат всички свои клиенти. Във Вашия случай Ви съветваме да се свържете с представители на компанията, да заведете щетите по документи, без представяне на автомобила и да изискате оглед на място (външен оглед). При уведомяването на застрахователя, Ви съветваме да уточните, че новите щети по автомобила са следствие от градушката, докато автомобилът е бил на ремонт в сервиза, указан от застрахователя, за отстраняване на старите щети.\nЗдравейте, Имам застраховка автокаско и преди да настане градушката в София има съвсем малка пукнатина на предното стъкло на автомобила си която беше отбелязана в опис. След пораженията от градушкате челното съкло е спукано но се вижда че пукнатината от шуплата не е свързана с ударите от градушката. Как трябва да опиша и заеведа щетата така че тя да бъде призаната от Застрахователното дружество дори и в частичен размер тъй като предното съкло е било леко увредено все пак преди тежката градушка. Благодаря Ви!\nЗдравейте! За съжаление, ако има описана шупла по стъклото на автомобила при сключване на застраховката, в случай на последваща щета и/или счупване на стъклото (независимо от причината), щетата няма да бъде призната и платена. Презумпцията на застрахователя е, че наличието на шупла допринася за отслабването и по-лесното спукване на стъклото, независимо от причината.\nЗдравейте! Застрахователят ли определя сервиза при лизинг или може да се ползва свободно избран?\nЗдравейте, Обикновено правото на ползване на сервиз зависи от възрастта на автомобила. За да се полза официален сервиз на съответната марка, при повечето компании изискването е автомобилът да е на възраст до 3-4 години. Когато е над тази възраст, официален сервиз може да се ползва с доплащане или платена изискуема минимална премия, като в зависимост от компанията, не трябва да е навършил конкретна възраст. Доверен сервиз на застрахователя при щети може да се ползва, когато автомобилът вече е навършил изискуемата възраст за Официален или ако е заплатена изискуемата минимална премия за ползване на Доверен сервиз. Обикновено застрахователните компании работят с конкретни сервизи, в които изискват автомобилите да бъдат предоставени за ремонт при щети. Допуска се понякога ремонтът да бъде извършен в друг, избран от застрахования сервиз и на база представените фактури, компаниите преценяват каква сума могат да изплатят като обезщетение. Когато става въпрос за автомобил на лизинг, тъй като това са договорни взаимоотношения между Вас и лизингодателя, Ви съветваме да прегледате договора за лизинг, както и Общите условия на съответната лизингова компания за извършване на ремонт на автомобила. Можете да се обърнете директно към представители на лизинговата компания, за да потвърдят дали ремонтът може да бъде извършен и в избран от Вас сервиз или задължително в сервиз, указан в договора.\nЗдравейте, След градушката предното ми стъкло се напука, но пукнатината е тръгнала от лека следа от камък. Въпроса ми е дали ще ми изплатят стъклото, ако са снимали този удар от камък? Благодаря ви!\nЗдравейте! Ако тази пукнатина от камък е снимана и описана при огледа, когато е сключвано Каското, за съжаление, в случай на последваща щета и/или счупване на стъклото, щетата няма да бъде призната и платена. Доводът на застрахователя е, че наличието на щета (пукнатина) допринася за отслабването и по-лесното спукване на стъклото, независимо от причината и събитието.\nСобственик съм на лек автомобил и ми откраднаха страничните огледала, фаровете за мъгла и решетката /на предния капак/,застрахователя отказа да заплати щетите, както изцяло, така и отчасти. Въпросът ми е кои застрахователните компании, действащи на българския пазар, за застраховка КАСКО покриват този вид щети - липсващ детайл?\nЗдравейте, За съжаление кражбата на отделна част или липсващ детайл по автомобила не се покрива според Общите условия при всички компании. Обезщетяват се единствено щетите по МПС-то в резултат на кражба, но не и стойността на липсващите части. Тъй като в практиката има много случаи на злоупотреби от страна на собствениците и не може категорично да се докаже кражбата, някои компании изплащат символични обезщетения на застрахованите повече като признание, че са техни клиенти, а други компании не признават щетите и не изплащат обезщетение, позовавайки се на Общите условия. Можем да Ви посъветваме внимателно да прочетете Общите условия по полицата и да се обърнете директно към застрахователя за преразглеждане на молбата Ви и поне частично изплащане на обезщетение за липсващите детайли. Възможно е при конкретни случаи, когато има остатъчни части от съответните детайли и при условие, че се покрива по Общи условия, в зависимост от обстоятелствата и по преценка на компанията, да Ви бъде изплатено съответно обезщетение.\nКой е най-коректен застраховател при изплащане на обезщетение при кражба или грабеж на автомобил?\nЗдравейте, За да се изплати обезщетение при кражба и грабеж, както при всички останали рискове, компаниите изискват да са изпълнени определени изисквания и да са представени съответните документи. Ако не е спазено дори и едно от изискванията, всеки застраховател има пълно основание да откаже изплащане на обезщетение. Най-честите причини за отказ са няколко: - Пропуснат срок за уведомление на застрахователя; - Неуведомяване или непредставяне на документ от компетентните органи; - Несъответствие между декларираното събитие и собственото разследване на застрахователя; - При кражба - липса на всички заключващи устройства; - Липса на двете части на контролния талон. Важни особености са, че при кражба автомобилът следва да е бил оставен заключен и с включена алармена система. Водачът трябва да разполага и със свидетелствата за регистрация – част 1 и 2 и всички заключващи системи на автомобила. При условие, че са изпълнени всички изисквания и са представени всички документи, застрахователите изплащат съответните обезщетения. Тъй като всеки случай е напълно индивидуален и всеки застрахован може да посочи различна компания, от която е доволен, не може да се направи обобщена оценка.\nБул Инс върви по пътя на КТБ - отказват да изплащат щети за градушките, въпреки, че са описали щети! На мен лично днес ми отказаха да ми платят за поражения по ламарините след градушката на 8 юли, а още на 12 юли успях след 5 часа чакане да мина на преглед и имам протокол с описание на шетите! Какво трябва да предприема срещу измамниците?\nЗдравейте, Като представител на застрахователен брокер, който работи с всички застрахователи на пазара, от гледна точка на обективност, не можем да даваме конкретна оценка за работата на всяка отделна компания. Тъй като всеки случай е индивидуален, клиентската удовлетвореност при изплащане на обезщетения е различна при различните компании. Вероятно имате своите основания и можем да потвърдим, че през последните години вероятно има забавяне в сроковете при изплащане на обезщетения от Бул Инс. При подновяване или при сключване на нова полица съветваме нашите клиенти да се запознаят предварително и внимателно да прочетат Общите условия на съответната компания и изискванията. Единственото, което бихме могли да Ви посъветваме във Вашия случай, е да подадете жалба към компанията на какво основание отказват да Ви изплатят обезщетение. Ако полицата е сключена при Пълно Автокаско, в покритието е включено покритие за природни бедствия, а градушката е именно природно бедствие и Вие имате право да получите обезщетение. При условие, че сте спазили всички изискуеми срокове и са представени необходимите документи, при необоснован и неаргументиран отказ от компанията, Ви съветваме да се обърнете към специалист и да потърсите правата си и по съдебен път.\nКакво означава "детайл" на МПС?\nЗдравейте, Детайлът представлява всяка част от автомобила, която не е от съществено значение за неговото движение, т.е. не е част от шасито (рамата) и е възможно да бъде разглобена. Примери за отделни детайли са: предна или задна броня, ляв или десен калник, странични огледала и други.\nИмам заведена щета "Каско", как електронно да се свържа с Алианц за да получа обезщетението си по банков път? Благодаря!\nЗдравейте, Относно регистрация, съдействие при щета, статус и изплащане на щети, както и за всички други въпроси, свързани с Каско, можете да позвъните на Центъра за обслужване на клиенти на Алианц на безплатен телефонен номер 0800 13 014 или да се обърнете директно към техни представители в някой офис във Вашето населено място и да получите нужната информация.\nЗдравейте, Мога ли да застраховам автомобила си единствено срещу кражба?\nЗдравейте, Една от основните клаузи на застраховка Автокаско е Клауза Кражба. Повечето застрахователни компании предлагат като отделен продукт Каско само срещу кражба. Покриват се кражба или грабеж на цялото МПС, както и противозаконно отнемане с цел ползване. За да има покритие по тази клауза, застрахователите имат различни изисквания за наличие на имобилайзер и/или аларма (светлинна и/или звукова сигнализация).\nЗдравейте, Колата ми има пълно каско за 22 000лв. Колата ми беше наводнена в сервиз докато беше за ремонт от друга щета (градушка). В сервиза са я „поизмили и подсушили“. Дойдоха експерти след 10 дни от събитието и отказаха тотална щета. Описаха общо взето „че всичко си работело“. Аз държах за тотално обещетение или пълна диагностика в оторизиран сервиз и подмяна на наводнените елементи, тапицерия и електроника. Не се подписах на листа им с неща „който работят“. Екпертите си тръгнаха и колата стои така полу-боядисана отвън и полу подсушена. Как да процедирам оттук нататък? Благодаря!\nЗдравейте, Ако наводнението в сервиза, довело до измокряне на Вашия автомобил, е събитие, покрито по Общи условия на Вашата полица Автокаско (природно бедствие, ВиК авария), то Застрахователят следва след огледа да установи какви са щетите след това измокряне. Ако водата е намокрила само тапицерията, но не е стигнала до информационното табло на автомобила, се предполага, че той като машина не е бил повреден. Имате право да изискате обезщетение за подмяна на тапицерия и други повредени части от водата, но е възможно да са Ви отказали тотална щета, ако след проверка електрониката работи.\nЗдравейте, Имам пълно автокаско и след градушката колата ми Волво с 40 2008 влезе в сервиз. След ремонта забелязах, че фаровете бяха подменени с нови, но не оригинални. Фаровете, които ми бяха сложени бяха "Made in Taiwan". Въпросът ми е, мога ли да претендирам тези фарове да бъдат сменени с оригинални от Волво, а не Тайвански. Имах опит със страничните ми огледала, които бяха откраднати. Купих си някакви, които пак не бяха евтини, но пак направени някъде там. Еми не е същото отражението в огледалото, различно е и няма нищо общо с оригиналното. Благодаря предварително! Поздрави!\nЗдравейте, Ако автомобилът Ви е произведен през 2008 година, според Общите условия по Автокаско на всяка компания, имате право на ползване на Доверен сервиз на застрахователя, а не на оторизиран (официален на марката Volvo), освен ако не сте доплатили завишението за право на ползване на Официален сервиз. В такъв случай не е задължително условие при ремонт сервизът да поставя оригинални части, те трябва да бъдат нови, но не оригинални. Можем да Ви посъветваме да се консултирате директно с представители на сервиза дали е възможно да се поставят оригинални фарове, при какви условия и цена.\nПривет, След настъпило ПТП, автомобилът ми беше откаран в доверен сервиз на застрахователната компания. Заведох щетата в срока, изискан от застрахователя. Престоят на автомобила ми до момента е 3 месеца в сервиза, застраховката ми изтича скоро и ми съобщиха, че са заявили материалите за ремонта. Имам 2 въпроса: Има ли срок, в който застрахователя, е длъжен да изпрати представител, за да опише щетата или има ли срок, през който застрахователят е длъжен да отстрани повредите по автомобила? Ако ми изтече застраховката по време на престоя на автомобила в сервиза, трябва ли да правя нова застраховка?\nЗдравейте, Огледът на автомобила се организира или по заявка на сервиза, или по заявка на застрахования, ако все още няма извършен такъв. Срокът за ремонт на автомобила зависи изцяло от сервиза, а не от застрахователя. Докато автомобилът Ви е в ремонт, отговорността за него се носи от съответния сервиз. Максималният срок, в който можете да предявите претенция за изплащане на щета или за ремонт на застрахованото МПС, зависи от съответния застраховател и е описан в Общите условия по Каското, които Ви съветваме да прочетете внимателно. При повечето компании срокът може да бъде до 2 години от датата на влизане в сила на застраховката. Препоръчително е автомобилът Ви да има сключена нова полица "Автокаско", дори и ремонтът да се забави. Ако подновявате застраховката в същия застраховател, е възможно да поискат от Вас при подновяването да предоставите Възлагателно писмо за заведените щети и извършващия се ремонт. След излизането от сервиза и отстраняването на щетите, ще е необходимо да преминете отново оглед на автомобила в технически център на застрахователя.\nЗдравейте.Имам следния въпрос.Имам сключена застраховка пълно автокаско към Евроинс.Претърпях самостоятелно ПТП,без пострадали,поради което не уведомих КАТ и нямам протокол.Автомобила се двежеше на собствен ход. Поради липсата на протокол бях уведомен че ще получа само 10процента от застрахователната стойност.Въпроса ми е дали имат право да постъпват така?\nЗдравейте! При повечето компании при случаи на самокатастрофа се изисква уведомяване на МВР/КАТ за събитието, като документа не е задължителен . В зависимост от щетите и при спорни моменти е възможно застрахователната компания да ви изисква протокол. Конкретно при Евроинс според чл. 8, ал. 1 от Общите им условия по Автокаско е указано, че при настъпване на щети от застрахователно събитие, за което не са съставени документи по законоустановения ред, Застрахователят покрива 1 събитие за целия срок на договора и изплаща обезщетение в размер до 10% от застрахователната сума, но не повече от 3000 лева.\nЗдравейте, Исках да сключа застраховка Автокаско, а застрахователя ми отказа, без да се обоснове защо, при положение, че предложението беше попълнено коректно\nЗдравейте! По принцип рядко застраховател би отказал сключване на полица Каско. Възможно е да сте "рисков" клиент за компанията, например да сте имали много голям брой заведени щети, виновно причинени ПТП-та, да сте млад шофьор или др. Въпреки това обаче, все пак биха ви предложили Каско с приложени по-големи завишения и/или изисквания, вместо да ви отказват напълно. Друг вариант е автомобилът да е с чужда регистрация; със специално предназначение; да превозва опасни товари; с десен волан; кабриолет. Някои компании не застраховат подобни автомобили. Съветваме ви да потърсите и друго мнение и оферти от застрахователен брокер, който да договори и да ви предложи най-подходящите оферти за Каско.\nЗдравейте, интересувам се дали е възможно застраховане само на прозорците на автомобил?\nЗдравейте, Автомобилът представлява цялостен актив и не може да бъде застрахована само отделна част от него. Застрахователите предлагат варианти за Пълно Каско, Частично Каско и Каско Кражба. При Пълно Автокаско застрахователят осигурява защита за всички покрити рискове: Пожар, Природни бедствия, ПТП, Злоумишлени действия на трети лица, Щети на паркинг, Кражба и грабеж. Ако не желаете да сключвате Пълно Автокаско, компаниите предлагат Частично Каско, при което цената е по-ниска и се покриват щети по автомобила в следствие на всички изброени рискове, с изключение на Кражба и грабеж на автомобила. Другият вариант за частично Каско е Каско Кражба, което покрива само рисковете "Кражба" и "Грабеж".\nКолата ми е застрахована (пълно автокаско) в Лев инс. Седмица след падналата градушка в София на 8-ми юли, колата ми беше приета в доверен техен сервиз. След като минаха повече от 4 месеца, от както колата ми е там, реших да отида до въпросния сервиз и да видя какво става. Сервиза го нямаше! Отидох при застрахователите и те ми казаха, че на сервиза му бил отнет лиценза. Като попитах къде ми е колата и какво ще стане с нея, ми отговориха, че това било техен ангажимент и щяли да ми се обадят да ми кажат кога ще е готова. Вече не вярвам, след това което прживях и не знам какво да правя. Как и къде да си потърся правата? Може ли да пусна жалба за обещетение за пропуснати ползи, за изживян стрес?\nЗдравейте, Можем да Ви посъветваме първо отново да се обърнете към представители на компанията за разрешаване на случая Ви по възможно най-бързия начин и с уточнението, че можете да търсите правата си и по съдебен ред. Ако няма развитие и яснота, можете директно да се обърнете към представители на Комисията за финансов надзор (КФН), която е основната институция, защитаваща правата и интересите на застрахованите лица. КФН следи за законността и реда в управлението на застрахователните компании. Можете да подадете жалба до заместник-председателя на КФН, ръководещ управление "Застрахователен надзор" и да опишете случая с приложени копия на съответните документи. КФН разглежда обстоятелствата и при установени административни нарушения, може да наложи съответните административни наказания и мерки спрямо застрахователя. При условие, че сте спазили всички изискуеми срокове и са представени необходимите документи, при необоснован и неаргументиран отказ от компанията, Ви съветваме да се обърнете към специалист и да потърсите правата си и по съдебен път, включително за пропуснатите ползи и изживяния стрес.\nЗдравейте, от какво зависи крайната квота за застраховка на автомобила?\nЗдравейте, Крайната квота по застраховка "Автокаско" зависи от разнородни фактори, свързани с автомобила и неговия собственик, като например: марката и модела на МПС, неговата възраст, дали собственикът по талон е физическо или юридическо лице, наличието на други застраховки на същия собственик в компанията и други фактори.\nЗдравейте, Интересува ме при кражба на странични огледала на автомобил, като са прерязани всички кабели към огледалата, щетата признава ли се от застрахователя?\nЗдравейте, Според Общите условия при всички компании кражбата на отделна част или липсващ детайл по автомобила не се покрива. Изплащат се единствено щетите по автомобила в резултат на кражба, но не и стойността на липсващите части. Както при всяка друга кражба, когато не може да се докаже липсата на дадена част от автомобила (като счупени части), не би се покрило от застрахователя. Възможно е при конкретни случаи, когато има остатъчни части от съответните детайли и при условие, че се покрива по Общи условия, в зависимост от обстоятелствата и по преценка на компанията, да Ви бъде изплатено съответно обезщетение.\nИмам автокаско и след заведена щета на 11.11 още нямам отговор от тях, нито плащане. Какъв е законовият срок за плащане или за получаване на писмен отговор? И ако мен това не ме устройва към коя институция трябва да се обърна след това?\nЗдравейте, Срокът за изплащане на обезщетение е 15 календарни дни от датата, на която са представени всички изискуеми от Застрахователя документи. Съветваме Ви да се свържете отново с представители на компанията и да проверите по ЕГН или номер на щетата, какъв е статусът й и дали застрахователят не очаква да се изпрати допълнителен документ по щетата. Ако щетата е отказана, би следвало в срок до 30 дни да получите писмен отговор, в който се обосновава причината за отказ от страна на застрахователя. При условие, че сте представили всички изискуеми от компанията документи, щетата Ви не е отказана и има необосновано забавяне в изплащането на обезщетението, можем да Ви посъветваме да се обърнете към представители на Комисията за финансов надзор (КФН), която е основната институция, защитаваща правата и интересите на застрахованите лица и следи за законността и реда в управлението на застрахователните компании.\nИнтересува ме на колко процента се изплаща щета паркинг при пълно каско?\nЗдравейте, Не съществува унифицирана таблица за това, на колко процента се изплащат обезщетения при щети по Пълно Автокаско. Всичко е строго индивидуално, зависи от конкретния застраховател, като всяко обезщетение зависи и от условията по полицата Ви - дали имате включено задължително самоучастие, дали преди това са завеждани други щети и не е дозастрахован автомобилът Ви, дали застрахователната стойност на автомобила е по-малка от щетата и други. Можем да Ви посъветваме да прочетете Общите условия по Вашата полица или да се обърнете директно към Вашия застраховател за по-подробна информация относно изчисленото обезщетение.\nЗдравейте, имам сключена застраховка "Каско +" към ДЗИ. Наскоро ми разбиха колата и ми откраднаха аудионавигационната система(която е фабрично поставена) и въздушните възглавници . Заведох щетата в ДЗИ , но тяхния отговор беше, че мяма да ми изплатят възглавниците и аудиосистемата, защото това били отделни части. Моля да ме посъветвате как да процедирам за да мога да си получа обезщетението, защото не виждам смисъл да плащам пълно автокаско при положение, че при възникване на някакво застрахователно събитие , компанията отказва да ми заплати!\nЗдравейте, Според Общите условия по "Каско +" на ДЗИ, както и при всички други компании, кражба на отделните детайли (в т.ч. въздушни възглавници) не се покрива. Относно аудиотехниката, ако е допълнително монтирана и е включена в застрахователния договор като допълнително покритие с премия, се покрива по Каското, ако се представи свалящия се панел. В случай че аудионавигационното оборудване е фабрично поставено от производителя, то е покрито при риск Кражба по Каското. Много е важно при сключване на полицата и издаденото Предложение да е точно упоменато, че автомобилът разполага с фабрично оборудване. За да получите обезщетение, е необходимо да сте спазили необходимите срокове и документи за завеждане на щети. Също така трябва да са на лице факти за застрахователно събитие (кражба) - напр. разбита ключалка, счупени прозорци и др. и да имате документ за установената кражба от полицията. Ако са изпълнени тези условия, застрахователят няма право да ви откаже обезщетение. Съветваме ви да подадете молба към ДЗИ за преразглеждане на случая, като по възможност да приложите документ от официалния представител на марката, който да удостоверява наличинието на тази аудионавигационна система. Друг наш съвет е за сключване на Каско и други застраховки да ползвате услугите на надежден посредник (брокер), който да ви съдейства при щети и да защитава интересите ви.\nЗдравейте, имам пълно автокаско в Булинс и автомобила ми беше откраднат. След дълго чакане ми преведоха 70% от застрахованата сума. Законно ли е да се изплаща толкова ниска сума и към кого е редно да се обърна за съдействие за пълно обезщетение? Благодаря и Поздрави!\nЗдравейте, При Кражба всяка застрахователна компания прилага собствена методолигия за оценка на щетата и обезщетението. Калкулациите са свързани с момента на Кражбата спрямо датата на влизане в сила на полицата, определя се действителната стойност на автомобила, прилага се овехтяване и др. Обикновено процентът на обезщетение при пълна загуба е около 70-85 %.\nЗдравейте, Бих искал да Ви попитам дали намирате за основателен отказа за покриване на щета по каско със следния мотив: "четвърта щета без документ за произшествието". Става въпрос за ожулване на бронята на задния калник при маневра в подземния ми паркинг и съвсем разбираемо не съм викал КАТ. Моля за съвет! Предварително благодаря!\nЗдравейте! Ако е надвишен лимитът за щети на паркинг в процентно отношение към застрахователната сума, застрахователят може да откаже. При различните застрахователни компании квотата на щетимост по застраховка Автокаско е различна. При неизвършено дозастраховане по предходни щети застрахователят също може да откаже плащане. Факторите са много: на каква сума са предходните щети, с документ от полицията ли са, по вина на клиента ли са настъпили уврежданията по МПС-то, на паркинг без документ ли са и др. Важно е клиентите да се запознават с Общите условия при сключване на застраховака Автокаско и да се обръщат към застрахователния си брокер за консултация преди завеждане на щета. При различните компании на българския застрахователен пазар условията са различни.\nЗдравейте, имам сключено автокаско с евроинс. Колата претърпя ПТП. Щетите по нея ще бъдат отстранени в доверен сервиз на застрахователя чак след около 3 месеца.Това не е ли прекалено дълъг срок?\nЗдравейте, В момента всички сервизи до пролетта на 2015 г. са претрупани с работа във връзка с градушката от 08.07.14 г. Съответно не могат да поемат натрупания обем от клиенти с цялостни ремонти по каросерията на автомобилите плюс текущите щети. Поради тази причина се получава и известно забавяне на ремонтите.\nЗдравейте! От "Bul Ins." отказват да ми признаят ИЗОБЩО сключеното пълно автокаско и застраховка при тях, понеже при покупката на автомобила (от предишен собственик), не съм изкарал в 7 дневен срок от закупуването на автомбила, така наречения "ДОБАВЪК за смяна собственост". Документът ми го изкараха в офис на Бул Инс, едва СЛЕД НАПРАВЕНО ПТП с колата. Писах молба за признаване на каското, но неуспешно. Имам ли правно основание да се жалвам към някоя институция или направо в съда? Как е най-добре да постъпя, за да ми изплатят щетите, понеже колата е "тотал щета" и е застрахована за не малка сума?\nЗдравейте, За съжаление седем дни е срокът за прехвърляне на собствеността по полица Автокаско съгласно Общи условия на застрахователя. Отказът е основателен.\nДобър ден и весели празници. Моят въпрос е. Имам валидна полица на каско до юни 2015 и гражданска отговорност в същата компания, която изтича на 05,12,2014, но на 30,12,2014 се блъскам самостоятелно в крайпътно дърво. Идва КАТ съставят протокол за произшествието и ми пишат акт за гражданската. И въпросът ми е... Може ли от застрахователната компания да откажат ремонт на колата по каско и, ако го направят имат ли право? Благодаря предварително.\nЗдравейте! Застрахователят по Автокаско няма право да откаже щетата поради липса на валидна полица Гражданска отговорност. Това е административно нарушение, за което сте си понесъл съответната санкция.\nЗдравейте, Откраднаха ми 2-та автомобила, една марка, през 3 дни. Същите са застраховани в Евроинс. Събитието настъпи 2 месеца, след сключване на застраховка "Каско", като бяха оценени за по 28 000лв/бр. След като подадох всички документи в Застрахователната компания, след 40 дни изплатиха единия. Оцениха го на 16 750лв, за което още същия ден изпратих писмо, изисквайки да ми се даде базата, на която са изчислили тази сума. Мина 30 дневния срок за отговор, но все още нямам никакъв резултат. Другия автомобил не е изплатен все още - изминали са 70 кал.дни от законоустановения срок за изплащане. Въпреки многото писма, които изпращам, не са ми отговорили на нито едно. Дават ми само устна справка\nЗдравейте, Съгласно Общите условия на различните застрахователни компании, базата за оценка при кражба на автомобил е различна. За коректен отговор е необходима пълна и точна информация. Считаме, че ако коректно е сключена полицата каско, не е редно за първия автомобил при застрахователна сума от 28000лв. да бъдат изплатени 16750лв., разликата е твърде голяма. Не знаем, кой и как е сключил полицата, при какви условия, оценки и тарифни числа. Срокът за изплащане при представяне на всички документи е описан в общите условия по полицата Каско. Изрично е записано, че този срок започва да тече след представяне на последния изискуем документ. Ако всички документи са представени, а застрахователят продължава да бави изплащането след установения от него срок, можете да се обърнете към юридическа помощ и съответните държавни институции за разрешаване на казуса. Повечето застрахователи добавят клауза по общите си условия по застраховка Автокаско, относно риска "Кражба", свързана с това, че имат право да проведат свое разследване за изясняване обстоятелствата по настъпилото събитие.\nЗдравейте! За каква сума мога да застраховам Ауди А8 4,2 ТДИ? Интересуваме до каква сума може да се покрият щети.\nЗдравейте! Застрахователната стойност (оценка) на автомобила се определя на база по-подробни негови характеристики - година на производство, кубатура, конски сили, каросерия, гориво и други. Обикновено се ползват каталози за оценка, възможно е и да се вземе под внимание пазарната стойост на автомобила. Всяка застрахователна компания има собствена методология за оценка на автомобила, на която той може да бъде застрахован. За определяне и потвърждение на застрахователна стойност се изисква копие на Големия талон (Свидетелство за регистрация) на автомобила. Застрахователната сума представлява лимита, до който може да бъде изплатено обезщетение при Пълна (тотална) щета на автомобила. Всяка друга частична щета, покрита по условията на Каското, се изплаща на клиента след експертна оценка от компанията на всеки увреден детайл. Друг вариант е автомобилът да се отремонтира в сервиз, с който компанията се разплаща.\nЕдин въпрос: Автомобила ми има пълно каско и е застрахован за 6000 лева, но за нещастие по време на движение се запали и цялата предница изгоря и е тотал щета, тоест не може да се ремонтира. Днес след два месеца разбрах, че оценката на щетата ми е 1800 лева, според мен и с който съм разговарял твърде малко. Та въпроса ми е какво трябва да направя, молба ли да пускам, жалба ли да пускам и така?\nЗдравейте! В случай че не сте съгласен с оценката на щетата, ви съветваме да подадете жалба в компанията с искане за преразглеждане със становище от лицензиран автосервиз.\nЗдравейте, имам сключено пълно автокаско на гаранционен автомобил. Възникнали са три ЗС - градушка, паркинг щета и ПТП. При отстраняването на двете без градушката от ЗД Булстрад излизат с решение за самоучастие. Доколкото разбирам, първата стъпка би следвало да е предложение за дозастраховане на автомобила и при отказ това да се направи, при следваща щета да се начисли самоучастие. Обяснението от застрахователя е, че при наличието на няколко щети системата им подразбирала, че при първата щета / градушка / е отправено предложение за дозастраховане. Въпросът ми е, при след като предписание за дозастраховане не е правено, може ли с депозиране на молба самоучастието да отпадне / да бъде заменено\nЗдравейте! Принципно няма такава практика, но винаги може да подадете молба. Изискванията по Общи условия на застрахователя са за всяка нерегресна щета да се извършва дозастраховане преди обявяване на следващо събитие. В противен случай се прилага самоучастие по текущата щета изразено в процент от калкулирана или изплатена стойност по предходната щета.\nЗдравейте, мой познат има сключена застраховка Автокаско с една от водещите компании 10 месеца след сключването на застраховката е налице щета (одрана броня на паркинг), от фирмата застраховател отказват да изплатят щетата с твърденията, че тази щета е била налице при сключването на застраховката. Твърдените от фирмата факти не отговарят на действителността, по техните думи разполагат със снимков материал от където е видно това което те твърдят но му отказват да представят снимки от където да е видно, че твърденията им са верни. Въпросът ми е: Застрахователите не са ли длъжни да опишат всички наранени детайли по колата при подписване на застраховка Автокаско, защото в полицата не е отразено такова нещо? Какво е най - ефективното средство чрез което един гражданин може да си потърси правата в такава ситуация ?\nЗдравейте! При първа каско полица, когато автомобила се заснема в пунктовете за оглед на съответната застрахователна компания се издава протокол в който се записват уврежданията по МПС констатирани от огледа. На този документ застрахования се подписва като по този начин се съгласява с описаните увреждания по автомобила за които застрахователят не носи отговорност.\nЗдравейте! Пиша по повод следния проблем, имам застраховка автокаско в ДЗИ. И при настъпило застрахователно събитие, при което има увреждане на две от джантите и едната гума, в следствие на което същите трява да се заменят, от ДЗИ ми отказват обезщетение. Мотивът им е следния, че понеже автомобила беше тунингован е следвало да бъде дозастрахован. Ние направихме опит да го дозастрахова, но от ДЗИ ни поискаха фактури за допълнително поставениете елементи. Такива неможе да предоставим понеже са закупувани от ebay,като предложихме да предоставим разписки от куриерските услуги,но и това за тях не беше вариянт. Накрая се разбрахме автотмобилът да остане застрахован на същата стойност, само да мине ново заснемане в пунк на ДЗИ. Това и направихме - в системата на ДЗИ са качени актуални снимки на МПС-то , но въпреки и това обезщетение ни е отказано. Пуснхаме жалба , но отново последва отказ. Моля за съвет, как да процедирам за да получа обезщетението си.\nЗдравейте! ДЗИ са отказали да дозастраховат автомобила без представяне на фактура. Снимките, които са поискали да направят, са за да видят актулания вид и промени по автомобила. Без представена фактура застрахователят няма как да знае каква сума за дозастраховане да начисли. В случая документ от куриерски разходи не е удостоверяващ документ за стойност. По този начин застрахователят нито знае каква е реалната цена на тунинг елементите, нито каква сума дължи по тях в случай на увреждане от застрахователно събитие по тези елементи.\nИмах щета по автомобилът ми и тъй като е нов избрах доверен сервиз.При взимането на автомобилът от сервиза времето беше дъждовно и не съм забелязъл че боята стои цялата на точки личат си прашинки останали в боята.Проблемът е, че съм подписал ,че всичко е наред при взимането на автомобила. Въпросът ми е : Мога ли да изискам повторно поправяне на щетата и какви са ми правата в този случай? Изминали са 2-3 работни дни от взимането на автомобила.Моля за вашето компетентно мнение.Благодаря предварително\nЗдравейте! Необходимо е първо да заявите рекламация във сервиза, в който е извършен ремонта. Ако от сервиза откажат рекламация, може да посетите ликвидацията на съответната застрахователна компания и да подадете жалба с описание на възникналия проблем.\nИнтересувам се от автокаско на мотоциклет 250 см3. Произведен 1991г.\nЗдравейте! За изготвянето на оферти за Каско е необходимо представяне на големия талон на мотоциклета, за да бъде оценен от застрахователните компании. Важно е да знаете, че почти никоя компания НЕ покрива риск Кражба при мотоциклетите. Има компании, които могат да покрият и "Кражба", но те прилагат самоучастие при всяка заведена щета.\nЗдравейте исках да ви попитам дали кола с чужда регистрация може да се застрахова в България и пълно каскоо\nЗдравейте! Голяма част от компаниите НЕ застраховат автомобили с чужда регистрация по Каско. При други компании е възможно застраховане след предвариетлно запитване и разрешение. Прилагат се и различни условия и изисквания, напр. покритие на Каското само на територията на България; собственикът да е български гражданин.\nЗдравейте, много ще Ви бъда благодарна, ако ме посъветвате относно следния въпрос...става въпрос за автокаско на МПС, искам да направя такова, но проблемът е, че имам съвсем леки набивания на две места по колата, всъщност в/у два отделни детайла от градушката, която ни отнесе миналото лято. Въпросът ми е, информативно, ако имате такава информация, разбира се...ако сключа сега каското, без да оправям тези двата детайла...или изобщо застрахователите съгласяват ли се да застраховат коли в такова състояние или е необходимо/препоръчително да оправя щетите и тогава да застраховам колата...дали ще заснемат вече съществуващите проблеми и ще ми признаят последващи такива върху един и същ детайл? Предварително благодаря!\nЗдравейте! Може да застраховате автомобила по Каско и с тези увредени детайли. След издаване на полицата при всеки застраховател се прави оглед и заснемане на автомобила. Всички съществуващи щети се описват и нови щети на същите детайлии няма да се покриват по Каското. Поради тази причина е препоръчително първо да отремонтирате тези детайли. Ако прецените да сключите Каско с тези щети и ги отремонтирате на по-късен етап, след това ще е необходимо отново да преминете оглед. Целта ще е да уведомите застрахователя и евентуални бъдещи щети вече да се покриват по застраховката.\nЗдравейте,автокаското ми изтича след няколко дена,новото автокаско ще ми е към друга компания,дали е възможно да отида,да ми снимат автомобила ,преди изтичането на старото автокаско към другата компания\nЗдравейте! Когато сключите новото Автокаско и имате полица, можете да преминете оглед в съответната компания. Препоръчително е да посетите компанията седмица или най-късно ден преди да влезе в сила новата полиица. В случай че имате неотремонтирани щети по предходната полица Каско, е необходимо да бъдат заведени и отремонтирани при предходния застраховател. В противен случай новият застраховател ще ги опише и нови щети по същите детайли няма да се покриват.\nЗдравейте! Имам следият казус. Колата ми Митцубиши Лансър пострада при градушката. В момента тя се намира в оторизираният сервиз, Балканстар, за отсраняване на щетите. Проблемът се състой в това, че на колата се сменени преден капак и покрив без аз да бъда уведомен за това. Казаха ми, че са взели решението след допълнителен оглед за който обаче не съм уведомен, още по малко да съм дал съгласие. Притеснен съм относно конструктивната цялост на колата и нивото на шум.Възможно ли е подобна подмяна да се извърши без мое съгласие и какво да правя при полошение, че съм изправен пред свършен факт. Колата би трябжало да си я взема другата седмица, след два месеца чакане. С уважение, Николай Савов\nЗдравейте! За съжаление посоченият от вас е най-добрия сервиз в страната за марките Мерцедес и Митцубиши. В случай че сервизът е взел решение за подмяна и не са ви уведомили и не сте доволен от извършения ремонт, може да заявите претенция или рекламация изцяло към него.\nЗдравейте, имам след от камъчета по предния капак на лекия си автомобил. Такъв вид щете покриват ли се от автокаско (имам слкючено към Алианц).\nЗдравейте! Да, подобни щети се покриват по Каското. Необходимо е да ги заведете в определения от компанията срок за завеждане.\nЗдравейте, откраднали са 4 бр. оригинални тасове на автомобила ми,който е застрахован с пълно автокаско. Подала съм жалба в полицията.Мога ли да разчитам, че застрахователя ще покрие нанесените ми щети. Предварително благодаря!\nЗдравейте! За съжаление по Общи условия на всички застрахователни компании напълно липсващи дейтайли не се покриват.\nЗдравейте. На 15.12.2014 г. в град Плевен, между двете болници - Окръжна и Военна, попаднах в доста голяма дупка на платното за движение. Веднага потърсих на тел. 112 дежурен на КАТ - Плевен, да дойдат да заведат щета и да ми издадат протокол. Но ми беше отговорено, че вече КАТ не издава такива протоколи и да се обадя на застрахователя си от ОЗК. След като се свързах с тях, те ми заявиха: "В момента ти завеждаме щетата, а ти закарай колата до ликвидационния офис в града. На 14.01.2015 г. ми беше отказана щетата, защото няма протокол. От къде да го взема, след като КАТ не издава? И то след 30 дни след ПТП-то.\nЗдравейте, Щетите по "Автокаско" се завеждат от собственика или негов представител в център или офис на застрахователя. Служителите на КАТ не завеждат щети, но са длъжни да издадат Протокол за ПТП. Във Вашия случай е било необходимо от телефон 112 да изпратят представители на КАТ на мястото на инцидента и да издадат протокол. Практиката, при такива посещения от представители на КАТ, е да се издаде Акт на водача и протокол за настъпили увреждания. При всяко позвъняване на 112, разговорът се записва с: 1.Име и телефон. 2.Дата и час. 3. Място на инцидента. 4.Локализация на обаждането. Поради тази причина не е проблем да бъде издаден протокол в последствие. Можем да Ви посъветваме да се свържете първо с представители на КАТ за издаване на съответния протокол и след това да заведете жалба в ОЗК за преразглеждане на претенцията и изплащане на обезщетение.\nЗдравеите.След 20 дена ще закупя автомобил .Ще се обърна към вас за комбинирана гразданска + пълно автокаско.Въпросът ми е-тъи като автомобилът ще е регистриран на друго лице и ние с ще го караме и в България и в Гърция с пълномощно при настъпването на птп. ще имаме ли проблеми с автокаското тъи като колата се води на друго име а,ние ще имаме пълномощно в което ще е на нашите имена.Разбира се че в пълномощното на нашето име ще е ъпоменато и сабития като птп. Това ми е въпросът? дали ще имаме някакви проблеми?Лек ден-Тодоров\nЗдравейте! В случай че имате пълномощно, което е най-добре да бъде нотариално заверено, не би следвало да има проблем при застрахователно събитие и завеждане на щети. В текста на самия документ може също да се отбележи, че сте упълномощен да го представлявате пред застрахователи, както и да получавате обезщетения по застраховки. За управлението на автомобила в Гърция е добре също така пълномощното да има легализиран превод (но това няма значение за валидността на застраховките).\nЗдравейте, искам да попитам дали може да ми се застъпи автокаското с 2-3 дни, тъй като мога да отида на оглед в компания, с която ще сключа договор няколко дни преди да ми изтече сегашната полица. Благодаря\nЗдравейте! По принцип е възможно, но не е препоръчително полиците по Каско да се застъпват от гледна точка на възникване на застрахователно събитие през тези дни. Най-добрият вариант е новата полица да влезе в сила от момента, когато изтича старата. В новата компания може да преминете оглед няколко дни (около 6-7) преди да влезе в сила новата полица.\nЗдравейте, закупих си лек автомобил с каско към Алианц, интересува ме колко време ми дава компанията, за да го прехвърля на мое име?\nЗдравейте! Срокът, в който е необходимо да уведомите компанията за смяната на собственост, е 7 дни вкл. от датата на сключване на договора за покупко-продажба. След смяната на собственост се изисква да преминете оглед в пункт на съответната компания.\nЗдравейте! Преди около два месеца направихме автокаско на автомобила ни.Поради ред причини решихме да прекратим отношенията си със съответната застрахователна компания .Днес ми се обадиха да ми кажат сумата ,която би трябвало да ми върнат...30% удръжки за адмистративни разходи + премията за тези два месеца. Въпросът ми е ,по закон ли е този процент? Благодаря Ви предварително!\nЗдравейте! При прекратяване на полица сумата, която възстановява компанията, е премията по застраховката, намалена освен с рисковата премия за изминалия период, но и с административните разходи, които обикновено са около 30-35%.\nblasnaha mi kolata v ITALIA i zbiaga no po kasno nakerih kamiona koito blasna napravih snimki v koito se vigda boiata na moita kola sega kvo da pravia\nТрябвало е да уведомите компетентните органи в Италия и там да ви изготвят протокол за ПТП. В момента ако нямате сключена застраховка каско нищо не може да се направи. При наличието на сключена застраховка каско на автомобила, най-добре да се консултирате с брокера чрез който е сключвана.\nЗдравейте, месец юли 2014г. Имам регистрирана щета в Алианц за гаранционен автомобил от „градушката“, която заля София. От тогава официалният сервиз няколко пъти определя дата за влизане за ремот и го отлага. Последната определена дата беше 01,09,2015г.!!! Закарах автомобила, приеха го и казаха, че ще го задържат 2 месеца!!!! Моля отговорете ми има ли някакъв законово регламентиран срок за задържане в сервиз. Купила съм този автомобил за да го използвам, а не за да кажа, че го имам. За велосипеди, тротинетки и пр. той е 1 месец, а за автомобил колко би могъл да бъде?\nВсяка застрахователна компания договаря със сервизите си срокове които са ориентировъчни. Може да се обърнете към застрахователната си компания или към обслужващия Ви брокер за съдействие. Ако нямате такъв, свържете се с нас и ще Ви съдействаме.\nЗдравейте , участник съм в ПТП при което има имуществени вреди по моят автомобил. Издаден е протокол от КАТ , като виновен за ПТП е другият водач . Колата ми има застраховка Автокаско - разсрочено. Въпросът ми е , към кого е по удачно да регистрирам щетата към ГО на виновният в ПТП или по Каското. И ако регистрирам по Каското ще трябва ли да внеса всички вноски по него\nЩета се завежда по каско. Компанията към която ви е Каското ще си заведе регресен иск към компанията на виновния. Относно изискванията за внасяне на оставащите вноски. в някои компании тези вноски не са изискуеми при осигурен регрес какъвто е вашият случай.\nКлон от дърво падна и удари колата пред очите ми.Огъната е. Имам автокаско . Какво трябва да направя?\nДа си заведете щета. В зависимост от компанията първо трябва да ги уведомите, ако имат дежурна група докато автомобила е на мястото на произшествието и след това да закарате колата за оглед\nЗдравейте, Преди 2месеца претърпях ПТП.Имам пълно каско и застрахователя ме прати в сервиз за ремонтирване на колата.Когато отидох да си я взимам,видях първо че не е донаправена по описа и второ със прекалено много забележки плюс още една щета-повреден климатик.Частите,които ми бяха сложили не отговарят на колата.Какво трябва да направя в този случай?\nНе подписвайте приемо предавателния протокол и се обърнете към застрахователната компания писменно.\nЗдравейте, Имам застраховка Каско в Булстрад. Застрахователя отказва да ми изплати трета щета с мотива че щетата е без документи (констативен протокол или бележка от полицията). При разговор с тях ми бе обяснено че до две щети изплащали без документи. Моля за мнение дали имам право да обжалвам и дали да ползвам услугите на адвокат.\nЗдравейте, Според Общите условия на БУЛСТРАД КАСКО СТАНДАРТ - Глава 4 точка 1 - 6.2 - щети настъпили от ПТП или в паркирано състояние, по декларация от водача (без документи от компетентните органи), се приемат от застрахователят до две събития в срока на действие на застраховката, но не повече от 8 външни основни корпусни детайла сумарно по двете претенции. За следващи щети трябва да се предоставят посочените в Общите условия докумети, доказващи събитието.\nЗдравейте искам да ви попитам за следния казус.Имам пълно каско в АРМЕЕЦ.На 29.01.2015г.ми откраднаха колата и след 5 месеца ходене по мъките на 26.06.2015г им предадох и последния документ които искаха от мен,получих от тяхна страна писмо със сумата която трябва да получа като обещетение и в тяхните общи условия пише че когато предадеш и последния документ в 15 дневен срок трябва да ти изплатят обещетението,а и те така ми казаха,но минаха тези 15 дни минаха още 15 званя им през 3-4дни и ми казват да чакам,и в крайна сметка да ме посъветвате какво да направя,че да не ме разиграват повече,и да добавя по телефона ми казват че се чака някакъв последен подпис.Обещетението е 6,600лв.ако има някакво значение.\nЗдравейте, случаят е доста специфичен. Без да се запознаем по-подробно с документите, не бихме могли да дадем конкретен отговор. Това което можем да Ви посъветваме е да се обърнете за съдействие към застрахователния си брокер или към специалист в застрахователното право.\nЗдравейте Нашият случай е следният. Баща ми удря колата при маневра на паркинга. Колата има пълно автокаско. Отива в застрахователната компания за оглед на щетата. Там му казват , че не могат да му признаят щетата защото документа му за управление на моторно превозно средсто е изтекъл преди 2 месеца. Той подава нова молба за преразглеждане на щетата като прилага , бележка издадена от КАТ за подновяване на свидетелството за управление. Въпросътми е следнит имат ли право застрахователната компания да ни откажат изплащане на щетата.\nКъм момента той е неправоспособен шофьор. Съгласно общите условия на компаниите управление на МПС от лице, което не притежава свидетелство за правоуправление на съответната категория МПС е изключен непокрит риск.\nЗдравейте, участвах в ПТП при излизане от паркинг и съвина на водачите само аз имам леки щети които са заведени при застраховател но не са пуснати за изчисление тъй като другия водач няма контролен талон а е с наказателно постановление което не намира и обещава да го донесе на другия ден. Как се процедира ако той не донесе нищо и как ще си взема парите от каското при този случай. Мерси предварително\nЗдравейте, не би трябвало да има никакъв проблем за изплащане на щетата по каско.\nЗдравейте, Застрахован съм с гражданска и каско към ЗАД "Армеец". За щетите от градушката в София избрах вариант доверен сервиз. Най-накрая септември месец колата влезе да се прави. Проблема идва от там че, че изобщо не съм доволен от работата на доверения сервиз. Боядисана е все едно от някой които за първи път боядисва кола. Въпросът ми е мога ли да подам оплакване в "Армеец" за това, след като опитам да говоря със сервиза или има друг начин?\nЗдравейте, съветваме Ви да минете на оглед в ликвидацията на Армеец и там на място, заедно със специалистите от компанията, да се прецени как да се действа. Ако в сервиза не са си свършили добре работата, може да се оплачете на застрахователната компания.\nЗдравейте при протокол за оглед на МПС са описани невъзтановени щети и липси капак пр-1 таван-1 панел заден-1 огледало-б Какво означава това е моя въпрос. Благодаря\nЗдравейте, При сключването на полицата, явно по автомобила е имало неотстранени щети и те са описани по посочения от Вас начин. Това са щети, за които не може да претендирате за обезщетение от застрахователя си по новата полица, тъй като са настъпили преди сключването и. Съветвам Ви, ако решите да си ги отремонтирате, да отидете в последствие отново да ви заснемат автомобила без тях.\nЗдравейте, Имам отказана щета по пълно автокаско на автомобил закупен 11.2014 г за одраскани врати и драскотина от камъче на предния капак, поради липсата на протокол от КАТ . Какво да правя – да поискам втори оглед или…. Мисля че ми отказа, т.к. това се случи на паркинг 10 дни преди да трябва да подновя Автокаското (новото е направено при друг застраховател заради по добрите условия) и те съответно ми отказаха щетата.\nЗдравейте, най добре е да се свържите с нас и да видим какви са мотивите за отказ на щетата. Може да напишете и възражение с искане да се преразгледа становището.\nЗдравейте ! Одрасках и огънах леко вратата на автомобила при излизане от гараж. Имам застраховка Каско в Булстрад. Ще ми платят ли обезщетение при положение, че сама съм го направила? Трябва ли да викам КАТ за да докажа, че не съм употребила алкохол. Въобще какво трябва да направя? Не искам да се обаждам в Булстрад преди да съм подготвена, защото ще се окаже, че точно този случай не се изплаща. Благодаря !\nЗдравейте, щетата Ви е покрита от застраховката Каско на Булстрад. Моят съвет е да се обадите на телефона им - 0800 11111. От там ще Ви кажат дали е необходимо да се обадите на 112, за да Ви дадат номер и да регистрират събитието или не.\nИмам ли право на връщане на част от премия по застраховка Каско при едностранно прекратяване от Застрахователя при условие, че имам заведена щета?\nВръщане на част от премията по застраховката, която съответства на неизтеклия срок на застраховката е само в случай, че по полицата не е платено или не следва да се изплаща застрахователно обезщетение.\nДо колко време изплащат бул инс автокаско по експертна оценка\nЗдравейте, Според Общите условия на компанията, застрахователното обезщетение следва да бъде изплатено до 15 дни, след предоставянето на всички изискуеми документи от Ваша страна.\nЗдравейте, въпросът ми е, дали застрахователя предлага кола за ползване, докато се отремонтира пострадалата застрахована кола и в случай, че клиентът няма друга кола. Застраховката ми е към Армеец\nЗдравейте, При сключена застраховка Автокаско в Армеец, можете да се възползвате от Заместващ автомобил(за период до 72 часа), в случай че е настъпило ПТП в чужбина, Вашия автомобил не може да се движи на собствен ход и отремонтирането му е невъзможно за по-малко от 48 часа.\nЗдравейте имам автокаско в ЗАД Армеец само че на разсрочено плащане и гражданска отговорност платена в цял размер , кога ще ми бъде изплатена щетата в този случай? Само от каското ли се изплаща или от двете?\nЗдравейте, Претенция обезщетение по Гражданска отговорност може да предявите пред Компанията на виновното за настъпило ПТП лице. Щети заведени по Каско, следва да бъдат обезщетени до 15 дни от предоставянето на всички изискани от Компанията документи. Възможно е Компанията да изиска да доплатите оставащите вноски, или да приспадне оставащите вноски от дължимото обезщетение.\nКакво да правя , ако ще си купувам кола втора употреба , но тя има следи от градушка навсякъде . Как да я застраховам и трябва ли да се опрвят следите от градушка за Каско\nЗдравейте, Ако корпусните детайли на автомобила са увредени, те не могат да бъдат включени в покритието на застраховката. Необходимо е да бъдат отремонтирани и след това да застраховате автомобила.\nЗдравейте. Имам застраховка Автокаско в ДЗИ. На паркинг, като карах на заден ход ударих колона. Имам счупен заден стоп и леко огъната броня. Тези щети покриват ли се от автокаското, след като аз съм виновен?\nЗдравейте, Можете да заведете щетата по квотата за щети без документ. Ако не сте изчерпали лимита за брой заведени щети през годината, застрахователят следва да покрие детайлите.\nЗдравейте, искам да попитам какво мога да направя ако не съм съгласен с преведената сума от застрахователя по пълно авто каско. В случая аз ремонтирах колата си преди да ми бъде преведена премия от застрахователя и сега след като ми беше преведена е в пъти по-малка от сумата която съм заплатил за ремонта.\nЗдравейте, Имате право да обжалвате преведеното обезщетение. Можете да посетите офис на застрахователната компания и да подадете молба за преразглеждане на размера на изплатеното обезщетение.\nЗдравейте имам въпрос. На 20.09.17 претърпях тежко ПТП като водачът на другия автомобил е виновен. Колата ми е тотал щета застрахован съм в ЛевИнс. След ПТП излязох с контузия на ляво коляно правих ядрено магнитен резонанс и се оказа контузия няма скъсване но не мога да го сгъвам. Въпроса ми е как да процедирам да го минавам по каско като се има предвид че преди половин година имам една изплатена щета от тях в размер на 1000лв. или да минавам по неговата гражданска която е в Олимпик. И къде да си заведа неимуществените вреди също? Надявам се да ми помогнете\nЗдравейте, Застраховка Каско покрива само имуществените вреди по Вашия автомобил. Във Вашия случай, завеждането на щетата по Каско няма да се отрази на премията при подновяване на застраховката. Ако имате основание за претенция и за неимуществени вреди, е задължително те да бъдат предявени към Застрахователя на виновното лице.\nЗдравейте, на излизане от паркинга на блока ми, изкочи човек и в миг на паника завих рязко на дясно да го избегна и ожулих колата в ръба на блока. вратите са огънати и боята е ожулена. Имам пълно каско към дженерали но не знам как да процедирам. Вината за щетата сравнително си е моя. Дали ще я покрият от каското? Съществуват ли още и онези заявявания на щети без значение какви са и без задаване на въпроси? Това ще е първа щета на автомобила. Благодаря\nЗдравейте, Можете да заведете щетата в застрахователната компания, като застрахователя следва да уважи претенцията и да изплати обезщетение. Завеждането на щети без документ, доказвани изключително по декларация на застрахования все още е възможно, като важат ограниченията в размера, описани в Раздел Х, т. 58.1. на Общите условия за застраховка Каско на Дженерали.\nздравейте много ще ви бъда благодарен ако ми помогнете ! Днес ударих колата на баща си на паркинг имаше кол който не видях . Ние живеем в германия и имаме частично автокаско.въпросът ми е при такава щета нанесена от самите нас автокаското ще поеме ли случая? Искренно ви благодаря !\nЗдравейте, В случай че Вашето "Частично каско" покрива риска ПТП, застрахователят следва да признае щетата.\nЗдравейте, въпросът ми е следния: при положение, че колата се води на името на съпругата ми(имаме сключен граждански брак), и се наложи да се използва гражданската или каското поради някаква причина, валидно ли е каскто или трябва да имам пълномощно?\nЗдравейте, Застраховките ще бъдат валидни, ако със съгласието на собственика, друго правоспособно лице управлява автомобила.\nЗдравейте, Имам следния проблем. Вече 55дни не ми изплащат пари от автокаско. Казват ми, че счетоводството ще обработи превода и вече две седмици е така. Кажете ми моля Ви, какъв е законният ред и какво трябва да направя. Благодаря Ви предварително!\nЗдравейте, Ако сте представили всички изискуеми документи, застрахователят е длъжен да определи и изплати или да откаже обезщетението в 15 дневен срок.\nЗдравейте, искам да попитам имам ли право да науча каква е била стойността на щетата ми по застраховка ПЪЛНО АВТОКАСКО ? т.е. да попитам сервиза и те да ми кажат.\nЗдравейте, Сервизът няма задължение да предостави информация за полученото от Застрахователя парично възнаграждение. Можете да изискате информация относно броя и стойността на заведените до момента щети в център на Застрахователната компания.\nВъзможно ли е покритието на застраховка "Каско" ннна МПС да бъде включен и рискът "смърт" на водача, в следствие ПТП?\nЗдравейте, Няма възможност за добавяне на покритието към застраховка Автокаско. Можете да сключите допълнителна застраховка "Злополука на местата в МПС", която да покрива риска.\nЗдравейте, Наскоро претърпях ПТП при следните обстоятелства: Реших да направя обратен завой но улицата беше в ремонт, който не беше обозначен с необходимия знак, и колата ми поднесе тогава се ударих в близкия бордюр, единствените щети бяха по колата, веднага се обадих на Застрахователната компания и изпратиха човек на оглед и заведоха щетата, но не повиках КАТ а вчера една позната ми каза че може за това да ми откажат плащане. Благодаря предварително!\nЗдравейте, Благодарим Ви за запитването! Застрахователните компании позволяват до две щети без протокол. При трета щета трябва да се обадите и на КАТ.\nЗдравейте,забавят с повече от месец изплащане на тотална щета по Каско Лев Инс.Знам,че законния срок е 15дни,а той мина отдавна.Какво да правя сега? Благодаря ви\nЗдравейте, Бихте ли ни дали малко повече информация за автомобила, за да можем проверим защо бавят изплащането? Ако сте наш клиент е достатъчно да ни напишете регистрационния номер.\nЗдравейте, докато колата ми беше на ремонт в официалния сервиз са я изкарали на открито и градушка я е увредила. От сервиза така и не ми се обадиха и когато аз ги потърсих ми казаха за увреждането и отказаха да поемат отговорност. Заведох щетата към застрахователя си и те ми вдигнаха вноската с 400 лева, без значение, че колата не е била в мое владение. Как мога правно да си търся правата и обезщетение от сервиза?\nЗдравейте, Много неприятна ситуация. Пишете до управителя на сервиза и до застрахователната компания, за да предприемат някакви мерки срещу сервиза.\nЗдравейте, интересува ме има ли компания която покрива каско за Молдова и Украйна\nЗдравейте, Има компании, покриващи каско в Молдова и Украйна - ЗК "ДЗИ" и "Армеец". Но рискът за кражба не се покрива.\nЗдравейте, Имам застраховка "Пълно каско" към Евроинс. Завеждала съм два иска за щета, днес ми отказаха трети с аргумента, че нямам право на повече до изтичане на полицата. Вярно ли е това? Изчетох договора, но не открих подобно условие, възможно е и да съм го пропуснала, общите условия са цял роман. Благодаря.\nЗдравейте, Имат право да Ви откажат третата щета, защото при застрахователно събитие при изплащане на обезщетение автомобилът остава застрахован за сумата, равна на разликата между записаната в полицата застрахователната сума и размера на изплатеното обезщетение. Може да дозастраховате автомобила, с цел да се възстанови застрахователната сума до първоначалната стойност.\nЗдравейте, Нормално е да Ви откажат първоначално, защото при случай на пожар задължително трябва да се обадите на пожарната. Ако от протокола става ясно, че пожарът е възникнал случайно или е резултат от злоумишлени действия на трети лица не би следвало да Ви откажат обезщетение. Опишете ни по - подробно случая и оставите телефон за контакт и наш колега ще Ви се обади за съдействие.\nЗдравейте, Задължителната застраховка "Гражданска отговорност на автомобилистите" има за цел да обезщети имуществените и неимуществените вреди, които водачът на застрахованото моторно превозно средство е причинил при пътно-транспортно произшествие по негова вина. Обезщетенията са за пострадали трети лица и материални щети, собственост на трети лица. Собственикът на колата не получава обезщетение нито за материални, нито за нематериални щети. Ако автомобила има сключена застраховка "Автокаско" тогава можете да предявите претенция към конкретната застрахователна компания.